Yen ana kang nduweni penganggep : malaekat Jibril iku sawijining kawulaning pangeran kang sok maringake dawuh marang para Nabi kang sugenge ora nunggal sak jaman, serta bola-bali ya mung siji iku kang diutus, iku penganggep kang kliru, di! Yen nduwe penganggep mengkono turute mesti iya duwe penganggep, yen Pangerane wong sejagad iku kaya kepalane markas agung, kang kagungan “koerier” (juru diutus) siji bae, ora solan salin; turute maneh banjur nggambarake tekane utusan iku saka kana-kana (njaba). Hla mangka senyatane ora mengkono.